بیجنگ (مانیٹرنگ ڈیسک) کورونا وائرس نا سوب آن کینسل کروک آ نرینہ و نیاڑی ٹیبل ٹینس ورلڈکپ نا پُوسکن آ شیڈول ءِ جاری کننگا، نومبر اٹ تھائی لینڈ و جرمنی نا جاگہ غا چین میگا ایونٹ نا مہمانداری ءِ کیک۔ ٹیبل ٹینس نا جہانی تنظیم نا رداٹ نرینہ و نیاڑی ورلڈکپ ایونٹس نا پُوسکن آ شیڈول نا پڑو ءِ کرینے، کورونا وائرس نا سوب آن شش تو مُست تھائی لینڈ و جرمنی ٹی کینسل مروک آ ہڑتوم آ بھلا ٹورنامنٹ آتا داسہ اڈ تننگ نومبر اٹ مریک ہرانا مہمانداری چین ءِ رسینگا، دا بھلو پڑو آ تنقید ہم بنا مسنے کہ کورونا نا دَین چین آن بنا مس و داسہ ہم اوڑے ورلڈکپ آمبار ءُُ میگا ایونٹس کرفنگ کپنہ۔
